** **

**Dodatok č. 4**

 **ku školskému vzdelávaciemu programu**

 **ZÁKLADNÁ ŠKOLA S MATERSKOU ŠKOLOU,**

 **Snežnica 218**

**Identifikačné údaje**

|  |  |
| --- | --- |
| **Stupne vzdelania poskytované Základnou školou s materskou školou, Snežnica 218** | **ISCED 1- primárne vzdelávanie ISCED 2- nižšie sekundárne****Vzdelávanie** |
| **Dĺžka vzdelávania ISCED 1** | **4 roky** |
| **Dĺžka vzdelávania ISCED 2** | **5 rokov** |
| **Vyučovací jazyk školy** | **slovenský jazyk** |
| **Forma vzdelávania** | **Denná** |
| **Druh školy** | **Štátna** |
| **Rok, miesto vydania ŠkVP**1. **rekodifikácia**
2. **rekodifikácia**
3. **rekodifikácia**
4. **rekodifikácia**
 |  **2008, Základná škola Snežnica 218,** **jún 2009****jún 2010****jún 2011****august 2018** |
|  **Platnosť iŠkVP**  | **Od 1.09. 2018** |

|  |  |
| --- | --- |
| **Predkladateľ** | **Základná škola s materskou školou, Snežnica 218** |
| **Adresa školy** | **Snežnica 218, 02332 Snežnica** |
| **Riaditeľka školy** | **PaedDr. Jana Chovancová** |
| **Koordinátori pre tvorbu ŠkVP** | **Mgr. Trnková ,Mgr. Mozolová**  |
| **Telefónne číslo školy** | **+421414224139** |
| **E-mailová adresa školy** | **skolasneznica@gmail.com** |
| **Internetová stránka školy** | [**www.zssneznica.edu.sk**](http://www.zssneznica.edu.sk/) |
| **IČO školy** | **42220939** |
| **Zriaďovateľ** | **Obec Snežnica** |
| **Adresa** | **Snežnica 17, 02332 Snežnica** |
| **Kontakty- spojovateľka, starosta obce** | **MVDr. Milan Hlavatý, Snežnica , 0911879721** |

# Charakteristika školy

Základná škola s materskou školou, Snežnica 218 je štátna úplná organizovaná škola s vyučovacím jazykom slovenským. Škola bola vybudovaná  v 60-tych rokoch. Hlavná budova má  dve poschodia a je umiestnená v tichom prostredí a obklopená zeleňou. Je to škola s dobrým materiálno-technickým vybavením, s  kvalifikovanými pedagogickými zamestnancami. Kapacitné využitie priestorov je 125 žiakov. Vyučujú sa v 9 triedach. Štyri triedy na ročníkoch primárneho vzdelávania a päť tried na ročníkoch nižšieho sekundárneho vzdelávania.

Školský areál tvoria: budova školy, telocvičňa pre kolektívne športy, školský klub detí, dielne, vonkajšie športoviská, školská záhrada a školská jedáleň, ktorej budovy je aj súčasť materskej školy. V budove školy je odborná učebňa fyziky, chémie, informatiky. Pre pedagógov na prácu slúžia kabinety odborných predmetov, kmeňové učebne predmetov a zborovňa. Každá trieda má k dispozícii vybavenie vo forme počítača, dataprojektora a vizualizéra.

V súvislosti s výchovno–vzdelávacím procesom je dôležité spomenúť i knižné vybavenie kabinetov, ktoré sa neustále dopĺňa novými knižnými titulmi. Taktiež i jednotlivé kabinety sú vybavené potrebnými pomôckami, ktoré sa neustále obnovujú a modernizujú.

# Charakteristika žiakov

Základnú školu s materskou školou, Snežnica 218 navštevujú predovšetkým žiaci z obce Snežnica, ale i žiaci z mestskej časti Kysucké Nové Mesto - Oškerda vo veku od 6 do 15 rokov. Žiakmi našej školy sú aj začlenení žiaci so špeciálnymi výchovno-vzdelávacími potrebami, ktorým sa venuje špeciálna pedagogička, ktorá je zamestnankyňou školy.

Nadaní žiaci sa zapájajú a dosahujú vynikajúce výsledky v matematických súťažiach (Klokan, Matematická olympiáda, Pytagoriáda), niektorí vynikajú vo výtvarnom či speváckom i hudobnom prejave, tiež v literárnych súťažiach (Krása slova). Záujmová činnosť žiakov na našej škole je dôležitou súčasťou komplexnej výchovy a vzdelávania.

# Personálne zabezpečenie a charakteristika pedagogického zboru

Základná škola s materskou školou, Snežnica 218 má 18 pedagogických zamestnancov. Tento počet pre školu je stabilizovaný. Podľa kariérneho stupňa, ktorý vyjadruje mieru preukázaného osvojenia si profesijných kompetencií a náročnosť pedagogickej činnosti vykonávanej pedagogickým zamestnancom v školskom roku 2020/2021 pôsobia:

|  |  |
| --- | --- |
| ***Vedenie školy***  | ***Funkcia*** |
| PaedDr. Jana Chovancová | riaditeľka školy |
| Mgr. Ivan Tichánek  | zást. riad. ZŠ  |
| Bc. Radka Plevková | zást. riad. MŠ |
| Alena Pischová | zodpovedná vych. ŠKD |
| Katarína Ochodničanová  | vedúca ŠJ |

**Zadelenie triednictva :**

|  |  |  |  |
| --- | --- | --- | --- |
| **Meno** | **Trieda** | **Počet žiakov** | **Aprobácia** |
| **Mgr. Jana Kubjatková** | **I.** |  **14** | **1.-4.** |
| **Mgr. Žofia Labudová** | **II.** |  **18** | **1.-4.** |
| **Mgr. Mária Ševčíková**  | **III.** |  **14** | **1.-4.** |
| **Mgr. Miroslava Dobová** | **IV.** |  **17** | **1.-4.** |
| **Ing. Martina Fridrichová** | **V.**  |  **12** | **VŠ** |
| **Mgr. Marcela Trebulová** | **VI.** |  **12** | **ANJ** |
| **Mgr. Zuzana Hozáková Grochová** | **VII.** |  **13** | **MAT -BIO** |
| **Mgr. Lenka Trnková** | **VIII.** |  **11** | **SJL-DEJ** |
| **Mgr. Kamila Mozolová** | **IX.** |  **15** | **SJL-BIO-ETV** |

**Ostatní vyučujúci :**

|  |  |  |
| --- | --- | --- |
| Mgr. Ivan Tichánek  |  | INF, THD |
| Mgr. Martin Adamčík  |  - | NBV |
| Mgr. Dominik Mičky |  - | TSV-ZZV |
| Mgr. Zina Labudová |  - | VYV-RUJ-ANJ |
| Alena Pischová  | ŠKD |  |
| Ivona Vnuková  | ŠKD |  |
| Bc. Michaela Suriaková  |  - | Asistent učiteľa |
| Bc. Július Kuna  | - | Pedagogický asistent |

Kvalifikovane a odborne sa vyučuje ISCED 1 aj ISCED 2 vo všetkých vzdelávacích oblastiach a predmetoch. Vo vzdelávacej oblasti Človek a hodnoty (Náboženská výchova/Etika) je zabezpečená taktiež 100 % odbornosť. S ohľadom do budúcnosti škola umožňuje vyučujúcim rozširujúce štúdium. Okrem rozširujúceho štúdia podporuje neustále vzdelávanie pedagógov v spolupráci s MPC Žilina. Pedagogický zbor má odbornú spôsobilosť i v oblasti:

|  |  |
| --- | --- |
| **Funkcia** | **Zodpovedný** |
| **Výchovný poradca,** **Kariérny poradca** | **Mgr. Žofia Labudová**  |
| **Bezpečnostný technik** | **Mgr. Martina Fridrichová**  |
| **Kronikár** | **PaedDr. Jana Chovancová** |
| **Koordinátor VMR** | **Ivona Vnuková** |
| **Koordinátor prevencie drogových závislostí** | **Mgr. Lenka Trnková** |
| **Koordinátor pre ENV** | **Mgr. Martina Fridrichová** |
| **Koordinátor prírodovednej gramotnosti** | **Mgr. Martina Fridrichová** |
| **Koordinátor čitateľskej gramotnosti** | **Mgr. Kamila Mozolová**  |
| **Koordinátor finančnej gramotnosti** | **Mgr. Zuzana Hozáková Grochová**  |

1. **Vízia, poslanie, zámery a ciele školy**

**Vízia školy**

Naša škola sa stane školou kvalitnou a otvorenou, kde sa žiak učí, ako sa učiť, ako premýšľať, ako sám prispievať k formovaniu vlastnej budúcnosti, ako sa stať občanom podporujúcim priaznivé medziľudské vzťahy a toleranciu. Chceme byť školou, v ktorej pracujú, rozvíjajú sa a vzdelávajú slobodné a rovnoprávne osobnosti, s cieľom uplatniť sa v spoločnosti.

**Poslanie školy**

Poslaním našej školy je v spolupráci s rodičmi žiakov a miestnou komunitou vychovávať zodpovedných, celoživotne sa vzdelávajúcich žiakov. Vyzbrojiť ich mravnými postojmi, hodnotovým systémom, schopnosťami, zručnosťami a vedomosťami, potrebnými na úspešný život v neustále sa meniacej globálnej spoločnosti.

**Zámery**

1. vytvárať vhodné podmienky pre poskytovanie vzdelávania a zabezpečovanie trvalej spokojnosti žiakov a zákonných zástupcov,

2. naďalej dosahovať veľmi dobré výsledky vo výchovno-vzdelávacom procese, v mimoškolskej činnosti, formovať správanie žiakov v pozitívnom duchu,

3. vypracovať plán aktivít na podporu rozvoja čitateľskej gramotnosti a začleniť ho do ŠkVP

4. neustále zlepšovať a zefektívňovať vyučovací proces zavádzaním moderných vyučovacích metód s využitím informačných a komunikačných technológií,

5. vytvárať podmienky pre štúdium žiakov so špeciálnymi vzdelávacími potrebami,

6. výchovu viesť v duchu humanizmu, v súlade so vzdelávaním v oblasti ľudských práv, predchádzaniu všetkých foriem diskriminácie, xenofóbie, intolerancie a rasizmu v súlade s Chartou základných ľudských práv a slobôd,

1. 7. podporovať zdravie, emocionálnu zrelosť, zabezpečovať ochranu detí pred sociálno-patologickými vplyvmi,
2. 8. podporovať ďalšie vzdelávanie pedagogických zamestnancov školy,
3. 9. zlepšovať metodickú prácu predmetových komisií,
4. 10. pokračovať vo využívaní efektívneho modelu komunikácie so žiakmi a ich rodičmi,

# Vlastné ciele školy:

 - Získať potrebné vedomosti a zručnosti, aby ich žiaci vedeli vždy správne použiť.

* Rozvíjať kľúčové spôsobilosti, aby žiaci boli komunikatívni, flexibilní, tvoriví, vedeli si vyhľadávať informácie, vedeli prezentovať svoju prácu a pod.
* Dôležitosť kladieme na vedomosti a na spôsobilosti. Chceme, aby žiaci boli komunikatívni, aby vedeli komunikovať na akúkoľvek tému zo života, nemali zábrany vo vyjadrovaní, kládli dôraz na tému komunikácie, boli vecní, empatickí a asertívni.
* Rozvíjať fyzickú a športovú zdatnosť žiakov.
* Rozvíjať čitateľskú gramotnosť žiakov.
* Rozvíjať komunikačné zručnosti v cudzích jazykoch.
* Podporovať zdravý životný štýl.
* Rozvíjať finančnú gramotnosť žiakov.
* Rozvíjať komunikačné a sociálne zručnosti u žiakov
1. **Výchovno-vzdelávací proces**

Výchovno-vzdelávací proces sa uskutočňuje podľa inovovaného školského vzdelávacieho programu Základnej školy s materskou školou, Snežnica 218, ktorý je vypracovaný na základe štátneho vzdelávacieho programu.

**Učebný plán pre ZŠ s MŠ Snežnica šk. r. 2021/2022 ISCED I.**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Vzdelávacia  | Predmet: | Počet hodín: ŠVP | I.  | inv. | II. | inv. | III. | inv. | IV. |   |
| oblasť  |   |   | povinné | voliteľné | povinné  | voliteľné | povinné  | voliteľné | povinné | volite |
| Jazyk a  | Slov. jazyk a literat. | 31 | 9 |   | 8 |   | 7 |   | 7 |   |
| Komunikácia | Anglický jazyk | 6+2 |   | 1 |   | 1 | 3 |   | 3 |   |
| Matematika a  | Matematika | 16+2 | 4 |   | 4 | 1 | 4 | 1 | 4 |   |
| práca s inf. | Informatická vých. | 2 |   |   |   |   | 1 |   | 1 |   |
| Človek a  | Prvouka  | 3 | 1 |   | 2 |   |   |   |   |   |
| príroda  | Prírodoveda  | 3 |   |   |   |   | 1 |   | 2 |   |
| Človek a spol. | Vlastiveda  | 3 |   |   |   |   | 1 |   | 2 |   |
| Človek a hodnoty | Nábož.vych./etika | 4 | 1 |   | 1 |   | 1 |   | 1 |   |
| Človek a svet práce | Pracovné vyučovanie | 2 |   |   |   |   | 1 |   | 1 |   |
| Umenie a kultúra | Hudobná výchova | 4 | 1 |   | 1 |   | 1 |   | 1 |   |
|   | Výtvarná výchova | 6 | 2 |   | 2 |   | 1 |   | 1 |   |
| Zdravie a pohyb | Tel. a špor. výchova | 8+4 | 2 | 1 | 2 | 1 | 2 | 1 | 2 | 1 |
|   |   | Základ 88 | 20 |   | 20 |   | 23 |   | 25 |   |
|   |   | Voliteľné  |   | 2 |   | 3 |   | 2 |   | 1 |
|   |   | Spolu | 22 |   | 23 |   | 25 |   | 26 |   |

**Využitie disponibilných hodín v iŠkVP v školskom roku 2021/2022- ISCED I**

**I. ročník**

TSV – Vyučujúci: Mgr. Kubjatková Jana, 1 disponibilná hodina týždenne/ 33 hodín ročne

pridaná hodina z dôvodu rozvíjania a upevňovania zdravia, zdokonaľovania pohybových zručností

-žiak vie ako sa správať na hodinách TSV, dodržiava hygienu, dokáže sa správne obliecť na športovanie

-žiak pozná základné lokomočné cvičenia, vie ich pomenovať

-žiak sa vie orientovať v priestore, dodržiava pravidlá

-žiak si vytvára návyky správneho držania tela v rôznych polohách

-žiak vie základné rytmické a tanečné cvičenia v rôznych polohách

-žiak vie odhadnúť svoje schopnosti a svoju silu

-žiak správne dýchať pri strečingových cvičeniach

-žiak si vie osvojiť pravidlá vybraných hier a podľa nich konať a rozhodovať

ANJ- Vyučujúci: Mgr. Ševčíková Mária, 1 disponibilná hodina týždenne/ 33 hodín ročne

Prostredníctvom disponibilných hodín sa snažíme vzbudiť záujem o anglický jazyk a kultúru. Umožňuje sa žiakom dorozumieť sa v inom jazyku ako vo vlastnom. Žiaci získajú základné vedomosti a zručnosti v anglickom jazyku.

Tematické celky: Predstaviť sa, Farby, Školské veci, Hračky, Rodina

Základná slovná zásoba - predstaviť sa, pozdravy, farby, školské veci, čísla od 0 - 10, abeceda – a, b, c, d, e, f, g, h, i, j, k, l, hračky, rodina a členovia rodiny

Metódy a formy práce –komunikatívne metódy, naratívne metódy, audio-lingválne metódy, didaktické hry, riekanky, pesničky, dramatizácia príbehu, rozhovory, skupinová práca, práca vo dvojiciach, individuálna práca, projekty

**II. ročník**

MAT - Vyučujúci: Mgr. Labudová Žofia, 1 disponibilná hodina týždenne/ 33 hodín ročne

Disponibilné hodiny sa využívajú na:

- riešenie úloh odhadom

- na správnosť a presnosť rysovania

- na prípravu rysovacích pomôcok na vyučovanie

- na rozvoj jemnej motoriky prostredníctvom používania rysovacích pomôcok

- venovanie sa učivu o premene jednotiek

- na venovanie sa úlohám, ktoré rozvíjajú finančnú gramotnosť žiakov

TSV – Vyučujúci: PaedDr. Chovancová Jana, 1 disponibilná hodina týždenne/ 33 hodín ročne

Disponibilné hodiny sa využívajú na:

* turistiku a pohyb v letnej prírode
* pohyb v zimnej prírode
* hry a rôzne pohybové aktivity v okolí školy

ANJ - Vyučujúci: Mgr. Ševčíková Mária , 1 disponibilná hodina týždenne/ 33 hodín ročne

Disponibilné hodiny sa využívajú na:

Prostredníctvom disponibilných hodín sa snažíme vzbudiť záujem o anglický jazyk a kultúru. Umožňuje sa žiakom dorozumieť sa v inom jazyku ako vo vlastnom. Žiaci získajú základné vedomosti a zručnosti v anglickom jazyku.

Tematické celky: Pocity, Zvieratá v ZOO, Povolania, Oblečenie, Jedlo a nápoje

Základná slovná zásoba: prídavné mená – pocity, osobné zámená, názvy zvierat v ZOO, čísla 10 – 20, abeceda – m, n, o, p, q, r, s, t, u, v, w, x, y, z, názvy povolaní, oblečenie, základné frázy I´ve got a ..., I like..., I don´t like..., pomenovanie jedál a nápojov

Metódy a formy práce –komunikatívne metódy, naratívne metódy, audio-lingválne metódy, didaktické hry, riekanky, pesničky, dramatizácia príbehu, rozhovory, skupinová práca, práca vo dvojiciach, individuálna práca, projekty

**III. ročník**

TSV-Vyučujúci: Mgr. Ševčíková Mária , 1 disponibilná hodina z dôvodu upevňovania zdravia, zdokonaľovania pohybových schopností a zvyšovania telesnej zdatnosti.

-vytvárať u žiakov vlastnú pohybovú gramotnosť, žiaci sa učia zvíťaziť ale i prijať prehru v športovom zápolení, i v osobnom živote

- žiaci sa učia dodržiavať princípy fair-play

- žiaci vedia ukázať správne technické prevedenie základných akrobatických cvičení

- prehlbujú sa u žiakov návyky sebakontroly, sebazdokonaľovania, sebahodnotenia

- podporuje sa u žiakov zmysel pre spoločenskú hru a kolektívne športy

- učia sa súvislosť pohybu a so zdravou výživou

MAT- Vyučujúci: Mgr.Ševčiková Mária, 1 disponibilná hodina z dôvodu rozvíjania matematických zručností, vykonáva spamäti aj písomne základné počtové príklady

* Žiaci sa učia počítať spamäti vzostupne i zostupne
* Žiaci vedia riešiť numerické a kontextové úlohy na základe reality, obrázkovej situácie a udaní číselných hodnôt
* Žiaci využívajú násobenie v praxi
* Žiaci vedia riešiť nepriamo sformulované úlohy a úlohy na rozvíjanie špecifického matematického myslenia
* Žiaci vedia zväčšovať a zmenšovať útvary v štvorcovej sieti
* Žiaci dokážu postaviť stavbu z kociek podľa schémy, vedia postavenú stavbu kódovať
* Žiaci pohotovo premieňajú jednotky dĺžky a rysovať s precíznosťou

**IV. ročník**

TSV-Vyučujúci: Mgr. Dobová Miroslava ,1 disponibilná hodina zameraná na:

* rozvíjanie a upevňovanie zdravia, zdokonaľovanie pohybových schopností a zvyšovanie telesnej zdatnosti
* žiak si vytvára vlastnú pohybovú gramotnosť, učí sa zvíťaziť, ale ja prijať prehru v športovom zápolení i v osobnom živote
* žiak sa učí dodržiavať princípy fair-play
* žiak vie ukázať správne technické prevedenie základných akrobatických cvičení
* žiak prehlbuje návyky sebakontroly, sebazdokonaľovania, sebahodnotenia
* podporovať zmysel pre spoločenskú hru a kolektívne športy
* žiak pozná súvislosť pohybu so zdravou výživou
* žiak vie pomenovať základné gymnastické cvičenia, tanečné kroky, vie ukázať správne technické prevedenie rytmických cvičení a tanečných motívov
* žiak ovláda cvičenia vo dvojiciach - prihrávky, streľba

**Učebný plán pre ZŠ s MŠ Snežnica šk. r. 2021/2022 ISCED II.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Vzdelávacia  | Predmet: | Počet hodín: ŠVP | V. | inv. | VI. | inv. | VII. | inv. | VIII. |   | IX. |   |
| oblasť  |   |   | povinné | voliteľné | povinné  | voliteľné | povinné  | voliteľné | povinné | voliteľné | povinné | voliteľné |
| Jazyk a  | Slov. jazyk a literat. | 24 | 5 |   | 5 |   | 4 |   | 5 |   | 5 |   |
| komunikácia | Ruský jazyk | 2 |   |   |   |   |   |   |   |   |   | 2 |
|   | Anglický jazyk | 15+2 | 3 | 1 | 3 |   | 3 | 1 | 3 |   | 3 |   |
| Matematika a  | Matematika | 21 | 4 | 1 | 4 | 1 | 4 |   | 4 |   | 5 |   |
| práca s inf. | FIN.gramotnosť | 4 |   |   |   |   |   | 2 |   | 2 |   |   |
|   | Informatika | 4+1 | 1 |   | 1 |   | 1 |   | 1 |   |   | 1 |
| Človek a  | Fyzika | 6+1 |   |   | 2 |   | 1 |   | 2 |   | 1 | 1 |
| príroda | Chémia  | 5 |   |   |   |   | 2 |   | 2 |   | 1 |   |
|   | Biológia  | 7+2 | 2 |   | 1 | 1 | 2 |   | 1 | 1 | 1 |   |
| Človek a spol. | Dejepis | 6+3 | 1 |   | 1 | 1 | 1 | 1 | 1 |   | 2 | 1 |
|   | Geografia | 6+1 | 2 |   | 1 | 1 | 1 |   | 1 |   | 1 |   |
|   | Občiansky náuka  | 4 |   |   | 1 |   | 1 |   | 1 |   | 1 |   |
| Človek a hodnoty | Nábož.vych./etika | 5 | 1 |   | 1 |   | 1 |   | 1 |   | 1 |   |
| Človek a svet práce | Technika  | 5 | 1 |   | 1 |   | 1 |   | 1 |   | 1 |   |
| Umenie a kultúra  | Hudobná výchova | 4 | 1 |   | 1 |   | 1 |   | 1 |   |   |   |
|   | Výtvarná výchova | 5+1 | 1 | 1 | 1 |   | 1 |   | 1 |   | 1 |   |
| Zdravie a pohyb  | Tel. a špor. výchova | 10 | 2 |   | 2 |   | 2 |   | 2 |   | 2 |   |
|   |   | Základ 127 | 24 |   | 25 |   | 26 |   | 27 |   | 25 |   |
|   |   | Voliteľné  |   | 3 |   | 4 |   | 4 |   | 3 |   | 5 |
|   |   | Spolu | 27 |   | 29 |   | 30 |   | 30 |   | 30 |   |

**Využitie disponibilných hodín v iŠkVP v školskom roku 2021/2022- ISCED II**

**5. ročník**

**MAT-**Vyučujúci: Ing. Martina Fridrichová, navýšená 1 hodina matematiky v piatom ročníku je zameraná na

upevňovanie a sústavné precvičovanie učiva, prípravu na matematické súťaže,

v neposlednom rade na prípravu na testovanie 5 a samozrejme na rozvíjanie

finančnej gramotnosti žiakov.

**VYV**-Vyučujúci: Mgr. Zina Labudová, 1 hodina, zameraná na rozvoj jemnej motoriky, vychádzky do prírody, návšteva výstav a galérií, zapojenie do výtvarných súťaží, dokončovanie prác zadaných na prvej vyučovacej hodine, odbúranie stresu z neúspechu žiaka.

**ANJ**- Vyučujúci: Mgr. Marcela Trebulová, navýšená 1 hodina anglického jazyka v piatom ročníku je zameraná na precvičenie prebraného učiva, upevnenie komunikačných zručností, počúvanie s porozumením, čítanie s porozumením, na zlepšenie písomného prejavu a ústneho prejavu. V rámci týchto hodín sa zameriame najmä na rozvoj komunikatívnych zručností.

Z tohto dôvodu sme zaradili do vyučovacieho procesu, prvky improvizácie, tvorbu dialógov, neverbálnu komunikáciu v rámci vysvetlenia gramatických javov a samozrejme dramatizáciu príbehov atď.

 Je dôležité, aby sa deti vedeli vyjadriť v hovorovej angličtine, aby dokázali používať cudzí jazyk ako nastroj komunikácie v bežnom živote. Sme súčasťou EÚ a ovládanie anglického jazyka na komunikatívnej úrovni je nevyhnutné.

Dištančný spôsob výučby nemôže nahradiť klasické vzdelávanie v školách. V neposlednom rade na disponibilných hodinách doberieme učivo z obdobia dištančného vzdelávania. Žiaci sú počas online vzdelávania nesústredení, v domácom prostredí je veľa rušivých vplyvov – tento fakt sa odzrkadľuje i na osvojovaní si učiva. I v rámci disponibilných hodín sa zameriame najmä na rozvoj komunikatívnych zručností.

**6. ročník**

**BIO-** Vyučujúci:Mgr. Mozolová Kamila , 1 hodina, je zameraná na prehlbovanie učiva - hodiny budú využité na prehĺbenie vedomostí vo všetkých tematických celkoch, na výberové témy a na zdokonalenie praktických zručností.

Disponibilnú hodinu využijeme na poznávanie a rozlišovanie jednotlivých druhov bezstavovcov preberaných v šiestom ročníku.

**MAT-** Vyučujúci: Ing. Fridrichová Martina ,posilnenie časovej dotácie o 1 vyučovaciu hodinu vo vyučovacom predmete matematika v 6. ročníku bude meniť kvalitu výkonu v zavedení základov tematického celku Trochu iné čísla, ako rozširujúce učivo a to v týchto oblastiach:

* Počtové výkony, poradie počtových výkonov
* Slovné úlohy na matematickú a čitateľskú gramotnosť zamerané na desatinné čísla
* Slovné úlohy zamerané na obsah útvarov
* Konštrukcia trojuholníkov
* Práca s tabuľkami a diagramami

**DEJ**- Vyučujúci: Mgr. Trnková Lenka, 1 hodina, je zameraná na:

* upevnenia a prehĺbenia učiva,
* rozvíjanie čítania s porozumením,
* analýzu, na opakovanie a spätnú kontrolu,
* tvorbu projektu.

**GEG-** Vyučujúci: Ing. Martina Fridrichová, navýšená 1 hodina geografie v 6. ročníku je zameraná na upevňovanie učiva, precvičovanie pomocou interaktívnych cvičení, prácu s internetom, tvorbu projektov, prípravu na súťaže, sledovanie cestopisov, štúdium literatúry. Je to nevyhnutné, nakoľko učivo v 6. ročníku je zamerané na Áziu a Afriku, čo je pre žiakov dosť náročné.

**7. ročník**

**DEJ**- Vyučujúci: Mgr. Trnková Lenka, 1 hodina, je zameraná na:

* upevnenia a prehĺbenia učiva,
* rozvíjanie čítania s porozumením,
* analýzu, na opakovanie a spätnú kontrolu,
* regionálnu výchovu.

**ANJ** - Vyučujúci: Mgr. Marcela Trebulová, navýšená 1 hodina anglického jazyka v siedmom ročníku je zameraná na čítanie s porozumením. Celoročne sa budeme venovať čítaniu, budeme využívať dostupnú literatúru (časopisy, články, texty z internetu, dostupná literatúra zo školskej knižnice.) Efektívne čítanie v cudzom jazyku je jednou z najnáročnejších činností žiakov počas učenia sa cudzieho jazyka. Táto dôležitá zručnosť pomáha žiakom uspieť v procese učenia ale aj všeobecne v živote.

Počas celého školského roku 2021/2022 budú mať žiaci pravidelne prideľované články, texty v anglickom jazyku na rozvoj čitateľskej gramotnosti. Žiaci si osvoja slovnú zásobu použitú prirodzene v kontexte. Ich úlohou bude vypracovať stručný obsah, opísať postavy a vyjadriť svoj názor na každé prečítané dielo. Cieľom je zvýšiť záujem o čítanie u detí a zároveň zlepšiť porozumenie čítaným textom v cudzom jazyku.

**8. ročník**

**BIO -** Vyučujúci: Mgr. Zuzana Hozáková Grochová, navýšená 1 hodina, zameraná na zvýšenie kvality výkonov a ich dopadu na profiláciu žiaka 8. ročníka ZŠ pri zachovaní platných vzdelávacích štandardov predmetu biológia.

Budú využité na upevnenie učiva, prehĺbenie učiva, čítanie s porozumením, rozvoj

praktických zručností, tvorbu projektov, rozvoj kritického myslenia

**FIG -** Vyučujúci: Mgr. Zuzana Hozáková Grochová, 2 disponibilné hodiny, úlohou predmetu je rozvíjať u žiakov spôsobilosti, ktoré sú potrebné pre orientáciu v súčasnom finančnom svete. Žiaci majú možnosť nadobudnúť znalosti, schopnosti a rozvíjať hodnotové postoje potrebné k tomu aby mohli efektívne reagovať na osobné udalosti v neustále sa meniacom ekonomickom prostredí. Predmet rozvíja životné zručnosti žiakov, má napomôcť v ich príprave na praktické zvládanie a riešenie úloh a problémov v oblasti manažmentu osobných financií, ako príprave žiakov na vstup do praktického života.

**9. ročník**

**DEJ-** Vyučujúci: Mgr. Lenka Trnková,zvýšenú 1 hodinovú dotáciu sme zamerali na prehlbovanie vedomostí žiakov, rozvoj kritického myslenia, vytváranie priestoru na diskusiu, prostredníctvom aktivít rozvíjať demokratické hodnoty, posilňovať toleranciu, viesť žiakov k slobode a zodpovednosti.

**FYZ-** Vyučujúci: Ing. Martina Fridrichová, 1 navýšená hodina fyziky v 9. ročníku je zameraná na opakovanie a utvrdzovanie učiva a hlavne na rozvíjanie prírodovednej gramotnosti u žiakov. Získame tým viac času na laboratórne úlohy, praktické predvádzanie jednotlivých skúmaných javov, motivačné pokusy, pozeranie pokusov prostredníctvom internetu(youtube), študovanie literatúry a encyklopédií.

**RUJ-** Predmet zameraný na rozvoj komunikačných zručností. Našim cieľom je, aby sa žiak vedel vyjadriť v tomto jazyku pri základných témach v živote, vedel sa orientovať v rusky hovoriacej krajine aj v krajinách, kde sa ruský jazyk využíva kvôli cestovnému ruchu a veľkému prírastu turistov z rusky hovoriacich krajín. Ruský jazyk je slovanský jazyk s bohatou historickou a kultúrnou tradíciou, v čom vidíme pozitívum pri motivácii záujmu žiaka o tento predmet.

* 1. Učebné osnovy

Tvoria vlastný didaktický program vzdelávania pre každý predmet. Vychádzajú zo Štátneho vzdelávacieho programu a reflektujú profil absolventa a zameranie školy. Učebné osnovy sú prílohou iŠkVP.

**4. Kontrola a efektivita výchovno-vzdelávacej činnosti**

V šk. roku 2021/2022 vo výchovno-vzdelávacom procese zameriavame pozornosť na rozvíjanie kľúčových kompetencií s dôrazom na rozvoj kritického myslenia, digitálnej gramotnosti, sociálnych kompetencií, občianskych kompetencií.

Zameriavame vnútorný systém kontroly na:

 – činnosť predmetových komisií v nadväznosti na formy a efektivitu interného vzdelávania, na zmysluplnosť a účinnosť odovzdávania si pedagogických skúseností, poznatkov a informácií z absolvovaných externých vzdelávaní s cieľom skvalitňovať výchovno-vzdelávací proces,

– systematické monitorovanie kvality výchovy a vzdelávania detí, žiakov so ŠVVP a inkluzívneho vzdelávania.

Vo výchovno-vzdelávacom procese vedieme žiakov systematicky k uvedomovaniu si potreby autonómneho učenia sa ako efektívneho prostriedku sebarealizácie a osobného rozvoja, motivovať žiakov k učeniu sa podporovaním rozvoja ich individuálneho učebného potenciálu.

**5. Čitateľská gramotnosť**

Čitateľská gramotnosť je univerzálna technika, ktorá robí žiaka schopným nielen prečítať
slová, vety a celé texty, ale aj pochopiť prečítané a ďalej s obsahom a získanými informáciami
pracovať. Pri takomto chápaní problematiky čitateľskej gramotnosti nie je až tak veľmi
dôležitá ani rýchlosť, ani plynulosť čítania, ale podstatné je porozumenie textu a používanie
informácií z neho. Súčasťou čitateľskej gramotnosti je rozvoj komunikatívnych kompetencií
žiaka, jeho čitateľské schopnosti a zručnosti, čitateľské návyky, záujmy, postoje, motivácia k čítaniu.
Tieto aspekty je potrebné premietnuť nielen do osvojovania si poznatkov o jazyku (jazyková
kompetencia), ale i o ich vhodnom použití v rôznych komunikačných situáciách
(komunikačná kompetencia). Vytvoriť väčší priestor na vlastnú tvorbu jazykových prejavov,
prácu s informáciami, čitateľskú gramotnosť a schopnosť argumentovať. Cieľom je rozvoj
čitateľských a komunikačných schopností, ktoré presahujú aspekt technického zvládnutia
čítaného textu a smerujú k prijatiu jeho obsahu. Viesť žiakov ku konštruovanej a aktívnej
účasti v procese učenia sa. Na jednotlivých vyučovacích predmetoch využívať inovačné
metódy a formy práce, porovnávať informácie z rôznych zdrojov, využívať multimediálne
programy, zaraďovať prácu s internetom s prepojením na bežný život, pracovať s nesúvislými
textami, akými sú mapy, grafy, tabuľky a vyvodzovať vzťahy medzi informáciami. Čitateľskú
gramotnosť ako kompetenciu k celoživotnému učeniu rozvíjať na princípe
medzipredmetových vzťahov.

**6. Finančná gramotnosť**

Na druhom stupni základnej školy by žiaci mali mať viac skúseností so situáciami, v ktorých bolo potrebné uplatniť finančnú gramotnosť. Je možné využívať túto skúsenosť a nadväzovať na ňu. Vzhľadom na predmetové zameranie učiteľov je nutná ich väčšia súčinnosť. Je vhodné nájsť spoločné témy a na nich ukázať komplexnosť finančnej gramotnosti.

Ťažisko finančného vzdelávania je v tomto prípade v trojici učebných predmetov – občianskej náuke, matematike a etickej výchove. Treba však pripomenúť, že i menej skúsený učiteľ určite odhalí príležitosť aj v iných učebných predmetoch, prípadne v maximálnej miere využije aktuálne dianie v spoločnosti.

Finančné vzdelávanie na druhom stupni základnej školy plynulo nadväzuje na finančné vzdelávanie na prvom stupni základnej školy.

V tomto školskom roku 2021/2022 pokračujeme v novom samostatnom predmete Finančná gramotnosť, ktorý sa bude vyučovať v siedmom ročníku 2 hodiny za týždeň a aj v ôsmom ročníku 2 hodiny. Sú vypracované učebné osnovy aj TVVP. Na hodinách využívame nové pracovné učebnice Financie v praxi A,B z vydavateľstva ABCedu.

Pracovná učebnica Financie v praxi A,B ponúka prehľadnou formou informácie, ktoré žiakovi pomáhajú porozumieť financiám a správne s nimi zaobchádzať pre finančné zabezpečenie seba, rodiny a svojej domácnosti. Pomáha chápať všetky kľúčové aspekty osobných financií, pričom na základoch, ktoré si takto študent osvojí, môže v budúcnosti ďalej rozvíjať svoje vedomosti s ohľadom na inovácie v oblasti bankovníctva a poisťovníctva, a zmeny v jeho postavení a príležitostiach. Učebnica je koncipovaná v súlade so schváleným Návrhom stratégie vzdelávania vo finančnej oblasti a manažmentu osobných financií  a prijatým Národným štandardom finančnej gramotnosti MŠVVaŠ SR.

**Očakávané výsledky**

V budúcnosti očakávame, že žiaci budú vedení k tomu, aby vedeli posúdiť význam trvalých životných hodnôt, zvážiť vplyv peňazí na ich zachovávanie a na základe toho vybranie a stanovenie životných priorít a východísk zabezpečenia životných potrieb, aby vedeli používať spoľahlivé informácie a rozhodovacie procesy pri osobných financiách, rozumeli a orientovali sa v zabezpečovaní životných potrieb jednotlivca a domácnosti, vedeli vyhodnotiť vzťah práce a osobného príjmu, v rámci možností dokázali organizovať osobné financie a používali rozpočet na riadenie hotovosti, orientovali sa v problematike udržania výhodnosti, požičiavania za priaznivých podmienok a zvládanie dlhu, vedeli aplikovať rôzne finančné stratégie, ktoré sú v súlade s osobnými cieľmi, používali primerané stratégie riadenia rizík.

**7. Cudzie jazyky**

V rámci predmetu anglický jazyk sa výučba zameriava na rozvoj komunikačných zručností žiakov, resp. vyrovnanie úrovne znalostí gramatických štruktúr s úrovňou schopností štylizácie a komunikácie. Hlavným cieľom výučby je vyučovať gramatické javy v kontexte z dôvodu nevyhnutnosti používania anglického jazyka v rôznych sférach každodenného života – ide predovšetkým o prepojenie s IKT prácou. Parciálnymi cieľmi je rozvoj jednotlivých zručností žiakov – čítanie, písanie, počúvanie, hovorenie a to v súlade s metodickými príručkami, používanými učebnicami, osnovami a tematickými výchovno-vzdelávacími plánmi.

Učebnice, ktoré budeme v školskom roku 2021/2022 používať: Family and Friends Starter – pre 1. ročník, Family and Friends Starter - 2. ročník, Family and Friends 1 - 3.ročník, Family and Friends 2 - 4.ročník. Family and Friends 3 – 5.ročník, Family and Friends 4 – 6. ročník, Family and Friends 4 – 7 ročník, Family and Friends 5- 8.ročník, Family and Friends 5 – 9. ročník.

Tematické celky sa v jednotlivých ročníkoch: 5., 6., 7., 8.a 9. týkajú rôznych prierezových tém. V prvom rade ide o sociálny a osobnostný rozvoj žiakov: komunikácia, medziľudské vzťahy, riešenie problémov a rozhodovanie. V druhom rade sa pozornosť venuje multikultúrnej výchove – spoznávanie krajín, ktorých jazyk sa žiaci učia, porovnanie rôznych oblastí života so situáciou v SR (napr. témy ako: školské systémy, Veľká Británia, Londýn a pod.)

Vyučovanie anglického jazyka sa uskutočňuje a bude uskutočňovať v rámci medzi predmetových vzťahov. V 5., 6., 7., 8. a 9. ročníku sa v rámci celkov pozornosť venuje aj komunikácii o predmetoch: napr. geografia, matematika, biológia, dejepis, hudobná výchova.

**Časová dotácia predmetu ANJ:** 1. ročník - 1h, 2. ročník - 1h, 3. ročník - 3h, 4. ročník - 3h, 5. ročník - 4h, 6. ročník - 3h, 7. ročník - 4h, 8. ročník - 3h, 9. ročník - 3h.

**Hodnotenie a klasifikácia** v anglickom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností - čítanie s porozumením - písanie - počúvanie s porozumením - samostatný ústny prejav a rozhovory. Pri hodnotení v predmete anglický jazyk sa berú do úvahy tieto aspekty: obsahová primeranosť, výber jazykových prostriedkov a slovnej zásoby, plynulosť vyjadrovania, jazyková správnosť a štruktúra odpovede.

Predmet RUJ je obsahovo zameraný na získanie základných predpokladov pre komunikáciu žiakov v rámci EÚ, prispieva k väčšej mobilite v osobnom živote, v ďalšom štúdiu a napokon uplatnením sa na trhu práce. Jednou z najdôležitejších tém je multikultúrna výchova žiakov. V praxi to znamená najmä sprostredkovanie takých hodnôt ako utváranie  názorov a postojov žiakov, ktoré sú potrebné na začlenenie sa do života nielen v Slovenskej republike, ale aj mimo nášho štátu.

*Úlohy vyplývajúce z obsahovej a metodickej stránky predmetu:*

Učivo sa v ročníkoch  7. a 9. skladá z týchto profilujúcich častí, ktoré podmieňujú komunikáciu žiaka v danom cudzom jazyku:

* Predazbukové
* Azbukové
* Poazbukové

Budeme v tomto školskom roku používať: učebnice RUJ  od Glendovej, Kováčikovej pre 5. a 6. ročník

*Časová dotácia predmetu pre šk. rok 2021/2022*

 7.roč.- 2 vyuč. hod., 9.roč.- 2 vyuč. hod. *,*

Pri výučbe sa budú používať pracovné zošity, obrazové materiály, kartičky, CD, interaktívne cvičenia, PC.

Tematické celky  sa v jednotlivých ročníkoch týkajú rôznych prierezových tém. V prvom rade ide o sociálny a osobnostný rozvoj žiakov: komunikácia, medziľudské vzťahy, riešenie problémov a rozhodovanie. V druhom rade sa pozornosť venuje multikultúrnej výchove: spoznávanie krajín, ktorých jazyk sa učia, porovnanie rôznych oblastí života so situáciou v SR( napr. školský systém v Rusku a rusky hovoriacich krajinách, Moskva, Leningrad,   a pod.). Vyučovanie RUJ sa bude uskutočňovať v rámci medzipredmetových vzťahov a to v predmetoch: geografia, hudobná výchova, dejepis.

**8. Globálne vzdelávanie, environmentálna výchova**

Realizovať vyučovanie takým spôsobom, aby žiaci vedeli a chceli byť aktívni pri vytváraní spravodlivejšieho sveta, v súlade s napĺňaním cieľov trvalo udržateľného rozvoja v zmysle OSN Agendy 2030 pre trvalo udržateľný rozvoj.

Odborné informácie, metodické námety/inšpirácie na témy – globalizácia, ľudské práva, radikalizácia, extrémizmus, migračná kríza a výchova k hodnotám národného a svetového kultúrno-historického dedičstva. Metodické materiály najmä pre etickú a občiansku, metodické materiály a pracovné listy zamerané na zvyšovanie kvality v témach globálneho vzdelávania.

Vyučovanie podporuje rozvoj kritického myslenia vo vzťahu k demokratickému občianstvu a k ľudským právam, aplikuje ich do všetkých aspektov života školy vrátane ich sledovania a vyhodnocovania a implementovania témy do osnov vyučovacích predmetov. Vytvárať otvorenú, demokratickú, participujúcu klímu školy. Podporovať formovanie všeľudských ľudskoprávnych hodnôt a kompetencií. Rozvíjať a prehlbovať etické hodnoty vo výchove a vzdelávaní, formovať osobnostné kompetencie (charakter) žiakov/žiačok. Dodržiavať etické správanie a rešpektovať duševné vlastníctvo, implementovať témy eliminujúce plagiátorstvo a iné korupčné správanie. Venovať sa kompetenciám pre demokratickú kultúru prostredníctvom komplexných interaktívnych aktivít zohľadnením všetkých aspektov štyroch dimenzií – hodnoty, postoje, schopnosti, poznanie a kritické porozumenie. Zapájať žiakov do Olympiády ľudských práv a do ďalších aktivít v oblasti výchovy k ľudským právam a demokratickému občianstvu. Venovať zvýšenú pozornosť osvete, výchove a vzdelávaniu v oblasti rodovej rovnosti a rovnosti príležitostí mužov a žien smerujúcim k nulovej tolerancii voči diskriminácii a páchaniu násilia na ženách a deťoch/dievčatách. Rozvíjame osvetovú, vzdelávaciu a výchovnú činnosť žiakov s dôrazom na uvedomenie si globálnej previazanosti udalostí, vývoja i problémov na miestnej, regionálnej, národnej a medzinárodnej úrovni, zvyšujeme povedomie žiakov o globálnych témach, rozvíjame ich kritické uvedomovanie si sociálnych, environmentálnych, ekonomických a politických procesov.

Rozvíjať environmentálnu výchovu a vzdelávanie ako súčasť rozvoja osobnosti žiakov zameranú najmä na vedenie k uvedomelej spotrebe zdrojov, povedomia v oblasti separácie, zhodnocovania (recyklácie) a likvidácie odpadov v súlade s právnymi predpismi, na vytváranie správnych postojov a správania žiakov k životnému prostrediu, na prevenciu pred znečisťovaním a poškodzovaním životného prostredia, na riešenie rôznych problémov ochrany prírody a krajiny a klimatických zmien.

**9. Prírodovedná gramotnosť**

Význam prírodovednej gramotnosti s rozvojom vedy a techniky sa stáva neodmysliteľnou podmienkou pre správne a úspešné zaradenie sa človeka do spoločnosti a takisto pre udržateľný rozvoj našej spoločnosti a planéty (OECD PISA 2006).

Človek je dôležitou súčasťou prírody a mal by sa podľa toho aj správať. Musíme si však priznať, že sa tak nesprávame a úroveň prírodovednej gramotnosti nielen žiackej populácie, ale aj rodičov a súrodencov týchto detí, je častokrát nízka. Prírodovedná gramotnosť je okrem iného dôležitá hlavne z toho dôvodu, aby sme vedeli v rôznych životných situáciách konať tak, aby sme neohrozovali seba ani iných ľudí a nespôsobovali tiež škody na zdraví a majetku. V neposlednom rade by človek nemal svojim správaním konať proti prírode, nemal by spôsobovať poruchy prírodných zákonitostí a následne aj prírodné katastrofy.

Prírodovedná gramotnosť je v štúdii PISA (2018) definovaná takto :

**Prírodovedná gramotnosť je schopnosť používať vedecké poznatky a vedecké myšlienky ako aktívny občan.**

Pre dosiahnutie zlepšenia prírodovednej gramotnosti na našej škole a na základe zistených

skutočností sa členovia PK prírodovedných predmetov dohodli, že budú do výučby

jednotlivých predmetov zaraďovať:

* projektové vyučovanie,
* didaktické hry,
* bádateľské aktivity,
* vychádzka a exkurzia,
* vyučovanie v prírode, v školskej záhrade.

Mimo vyučovania budú vyučujúce zapájať žiakov a pripravovať ich na súťaže, olympiády:

* Biologická olympiáda,
* Gvoboj,
* Chemická olympiáda,
* Pytagoriáda
* Matematický klokan

**Zameranie a počet praktických cvičení a laboratórnych prác predmetov biológia,**

**fyzika, chémia.**

Žiak musí mať vypracovanú z každého predmetu minimálne 1 praktické cvičenie a laboratórnu prácu počas školského roka.

**Praktické cvičenia z biológie:**

5.ročník

Príroda a život okolo nás: Pozorovanie kvitnúcej rastliny.

Život v lese: Pozorovanie a rozlišovanie lesných drevín.

 Život v lese :Poznávanie jedlých a jedovatých húb.

Život vo vode a na brehu : Pozorovanie ulít a lastúr.

6.ročník

Život s človekom a v ľudských sídlach: Pozorovanie rastlinnej a živočíšnej bunky.

 Vnútorná stavba tela rastlín a húb: Pozorovanie stavby kvetu.

7.ročník

 Stavba tela stavovcov: Povrch tela a kostra stavovcov.

 Človek a jeho telo: Prvá pomoc pri zlomenine a vykĺbení.

 Dýchacia sústava: Vonkajšie prejavy dýchania.

Obehová sústava: Prvá pomoc pri krvácaní a zástave činnosti srdca.

8.ročník

Základné znaky a životné procesy organizmov: Pozorovanie časti rastlín a ich funkcií

Pohyb živočíchov: Rýchlosť pohybu živočíchov.

9.ročník

 Stavebné jednotky Zeme: Rozlišovanie a poznávanie minerálov a hornín.

Geologické procesy: Poznávanie a rozlišovanie hornín a rudných minerálov.

**Laboratórne práce z fyziky:**

6.ročník

 Skúmanie vlastností kvapalín, plynov a pevných látok a telies: Určovanie hmotnosti telesa.

Skúmanie vlastností kvapalín, plynovna pevných látok a telies: Určenie hustoty pomocou objemu a hmotnosti.

3. Správanie sa telies v kvapalinách a plynoch: Potápač

7.ročník

Teplota :Meranie teploty chladnúcej vody v kadičke.

 Teplo: Určenie tepla odovzdaného vodou s vyššou teplotou a tepla prijatého vodou s nižšou teplotou. Výmena tepla medzi horúcou a studenou vodou – zmiešavanie horúcej a studenej vody.

8.ročník

Svetlo – skúmanie vlastnosti svetla: Rozklad, skladanie a absorpcia svetla.

Sila a pohyb: Určovanie ťažiska telies.

9.ročník

2. Energia v prírode, technike a spoločnosti: Spotreba elektrickej energie v domácnosti.

**Laboratórne práce z chémie:**

7.ročník

 Látky a ich vlastnosti – Chemicky čisté látky a zmesi: Filtrácia

Látky a ich vlastnosti – Chemicky čisté látky a zmesi: Kryštalizácia

Premeny látok – Energetické zmeny pri chemických reakciách: Hasiaci prístroj - vznik oxidu uhličitého a jeho účinky na hasenie

8.ročník

Zloženie látok :Vlastnosti iónových, kovalentných a kovových väzieb

Významné chemické prvky a zlúčeniny - Chemické prvky: Kovy, polokovy a nekovy

Významné chemické prvky a zlúčeniny – Chemické zlúčeniny: Určovanie pH vodných roztokov

Významné chemické prvky a zlúčeniny – Chemické reakcie: Neutralizácia

9.ročník

Zlúčeniny uhlíka -Organické látky v živých organizmoch: Vlastnosti sacharidov

Organické látky v bežnom živote : Povrchové napätie na rozhraní dvoch kvapalín

a vplyv saponátu.

**10. Zdravý životný štýl**

Akčný plán prevencie obezity 2015 – 2025 vychádza z Národného programu prevencie obezity. Hlavným cieľom akčného plánu je znížiť mieru obezity populácie. V súlade s Európskym politickým rámcom venujeme pozornosť výchove k zdraviu v zmysle holistického prístupu k zdraviu a zdravému životnému štýlu. Umožniť deťom využívať športoviská v areáli školy pred alebo po vyučovaní a počas prestávok a podporovať deti a žiakov v aktívnom transporte do a zo školy a vytvárať vhodné podmienky pre odloženie bicykla, kolobežky alebo skateboardu. Podporovať vzdelávania učiteľov v témach na podporu aktívneho životného štýlu a trvalo udržateľného správania. Aktívne zapájame žiakov do aktivít a programov, ktoré podporujú výchovu ku zdraviu a zdravý životný štýl (Mliečny program, Školské ovocie), realizujeme prezentácie zdravej výživy(prednáška), zvýšujeme žiakov do pohybových aktivít (mimoškolská činnosť), rozšírujeme vyučovanie telesnej a športovej výchovy, venujeme zvýšenú pozornosť prevencii užívania alkoholu a tabaku, informujeme žiakov o škodlivých a vedľajších účinkoch nelegálnych a dopingových látok.

**11. Digitálna gramotnosť**

Stratégia digitálnej transformácie Slovenska 2030 – jedným zo zámerov je vzdelávacia inštitúcia ako vedomostná organizácia:

• využívanie digitálnych technológií (vzdelávacích platforiem) a digitálneho vzdelávacieho obsahu umožňujúcich inovatívne a motivujúce výučbové metódy na zvýšenie kvality vzdelávania a na precvičovanie digitálnych zručností absolventov pre prax,

• posilnenie zvyšovania kompetencií žiakov, študentov a frekventantov kurzov pre digitálnu ekonomiku,

• personalizácia (digitálna inklúzia) pre rovnaký prístup k vzdelávaniu pre všetkých,

• podporované systematické celoživotné vzdelávanie.

Akčný plán digitálneho vzdelávania (2021 – 2027) – vízia Európskej komisie v oblasti vysokokvalitného, inkluzívneho a dostupného digitálneho vzdelávania v Európe. Ide o výzvu k akcii na silnejšiu spoluprácu na európskej úrovni s cieľom:

• poučiť sa z krízy spôsobenej pandémiou COVID-19, počas ktorej sa technológie používajú vo vzdelávaní a odbornej príprave v doposiaľ nevídanom rozsahu,

• zabezpečiť, aby vzdelávanie a odborná príprava boli pripravené na digitálny vek.

V Snežnici, dňa: 31. 08. 2021 ...........................................

 PaedDr. Jana Chovancová, riaditeľka školy

*Prerokovaný na zasadnutí Rady školy dňa:*  ..........................................

 Ing. Martina Fridrichová

 predseda RŠ

Za zriaďovateľa: .........................................

MVDr. Milan Hlavatý, starosta obce